Sklep I R 22/96
Datum: 1996-07-04T02:00:00.000+02:00
ecli: ECLI:SI:VSRS:1996:I.R.22.96
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija iz smotrnosti

## Jedro

Po določilu 68.člena Zakona o pravdnem postopku najvišje sodišče v državi na predlog stranke ali pristojnega sodišča določi, da naj v posamezni zadevi postopa drugo stvarno pristojno sodišče z njegovega območja, če je očitno, da se bo tako laže opravil postopek ali če so za to podani drugi tehtni razlogi. Temelj take delegacije je smotrnost, ki se kaže v tem, da bo drugo sicer stvarno pristojno sodišče laže opravilo postopek. Ker iz podatkov tožbe izhaja, da je ena od toženih strank sodnica na sodišču v L., je to že vzrok za delegacijo ene od spornih zadev.

## Izrek

Za odločanje v tej zadevi se določi kot pristojno sodišče Okrajno sodišče v C.

## Obrazložitev

Tožeča stranka je vložila zoper toženi stranki tožbo zaradi motenja posesti in predlagala, da se za rešitev spora določi drugo okrajno sodišče in to po možnosti v C. kjer se že rešuje en spor med pravdnima strankama glede na to, da je druga tožena stranka sodnica na sodišču v L. Predlog je utemeljen.

Po določilu 68.člena Zakona o pravdnem postopku najvišje sodišče v državi na predlog stranke ali pristojnega sodišča določi, da naj v posamezni zadevi postopa drugo stvarno pristojno sodišče z njegovega območja, če je očitno, da se bo tako laže opravil postopek ali če so za to podani drugi tehtni razlogi. Temelj take delegacije je smotrnost, ki se kaže v tem, da bo drugo sicer stvarno pristojno sodišče laže opravilo postopek. Ker iz podatkov tožbe izhaja, da je ena od toženih strank sodnica na sodišču v L. in da je to že vzrok za delegacijo ene od spornih zadev Okrajnemu sodišču v C., je Vrhovno sodišče na podlagi 68.člena Zakona o pravdnem postopku in šeste točke 106.člena Zakona o sodiščih odločilo, da postopa v zadevi stvarno pristojno Okrajno sodišče v C.